कर्क राशि के लोग अपनी भावनाओं को समझ कर ही निर्णय लें, कन्या राशि के लोग किसी काम में असफल हो सकते हैं
गुरुवार, 15 जून को मेष राशि के लोगों को किसी काम में नई दिशा मिल सकती है, सोच-समझकर निर्णय लेंगे तो बेहतर रहेगा। कर्क राशि के लोग अपनी भावनाओं को समझकर ही निर्णय लें। कन्या राशि के लोग किसी काम में असफल हो सकते हैं। Thursday, 15th June tarot rashifal, Guruwar ka rashifal in hindi, People of Cancer, people of Virgo
गुरुवार, 15 जून को मेष राशि के लोगों को किसी काम में नई दिशा मिल सकती है, सोच-समझकर निर्णय लेंगे तो बेहतर रहेगा। कर्क राशि के लोग अपनी भावनाओं को समझकर ही निर्णय लें। कन्या राशि के लोग किसी काम में असफल हो सकते हैं। टैरो कार्ड रीडर प्रणिता देशमुख से जानिए सभी 12 राशियों के लिए दिन कैसा रह सकता है...
मेष - EIGHT OF SWORDS 
जिन कामों में डर लग रहा है, उनका सामना करना पड़ सकता है। आप जीवन को नई दिशा देने के लिए तैयार रहें और हर एक काम पर नियंत्रण रखना संभव होगा। इसलिए सोच-समझकर फैसला लें। पुरानी बातों को भूलकर वर्तमान पर ध्यान दें। परिवार के खिलाफ लिए गए निर्णय कठिन लगेंगे, लेकिन बाद में लाभ हो सकता है।
करियर : करियर संबंधी कामों को सुधारने के लिए डिसिप्लिन बनाए रखें।
लव : रिलेशनशिप के कारण तनाव दूर होगा।
हेल्थ : आंखों से संबंधित तकलीफ हो सकती है।
लकी कलर : पीला
लकी नंबर : 1
वृषभ - KING OF CUPS 
जब तक आप काम को गंभीरता से नहीं लेंगे, तब तक बदलाव नजर नहीं आएगा। आपके जीवन की अधिकतर बातें धन पर निर्भर हैं। आर्थिक रूप से खुद को मजबूत बनाने की आवश्यकता है। जितना अधिक आप लोगों से मदद की उम्मीद रखेंगे, उतनी आपकी कठिनाइयां बढ़ेंगी। लोगों के द्वारा बोली गई बातों के कारण समस्या होगी और आपका विश्वास भी कम होने लगेगा।
करियर : विदेश संबंधी काम को प्रगति मिल सकती है। थोड़ा रिस्क लेकर विदेश में काम का विस्तार करने की कोशिश कर सकते हैं।
लव : पार्टनर से मिल रहे सहयोग के कारण जीवन में बदलाव आ सकते हैं।
हेल्थ : पेट संबंधी तकलीफ को नजरअंदाज न करें। एसिडिटी की समस्या हो सकती है।
लकी कलर : लाल
लकी नंबर : 4
मिथुन - THE TOWER 
भावनात्मक तकलीफ दूर करने का उपाय मिलेगा, जिसकी मदद से सारी बातें स्पष्ट हो जाएंगी। जो बातें सही नहीं हैं, उनके बारे में विचार न करें। केवल जो बात महत्वपूर्ण हैं, उन पर ध्यान दें और अपने लक्ष्य की ओर बढ़ने की कोशिश करें। धैर्य रखें, किसी भी काम का फल तुरंत नहीं मिलता है।
करियर : करियर संबंधी बेहतर अवसर आपको मिल सकता है। जब तक काम पूरा नहीं होता है, उसकी चर्चा न करें।
लव : पार्टनर के साथ विवादों को सुलझाने के लिए प्रयत्न बढ़ाएं।
हेल्थ : सिर दर्द हो सकता है।
लकी कलर : सफेद
लकी नंबर : 3
कर्क - QUEEN OF CUPS 
अपनी भावनाओं को समझ कर ही निर्णय लें। करीबी व्यक्ति के साथ विवाद हो सकता है, आपको नकारात्मक विचारों से बचना होगा। यदि आप मदद मांगते हैं तो लोगों का साथ जरूर मिलेगा। जीवन में नए रिश्ते की शुरुआत हो सकती है, इस कारण जीवन शैली सुधरेगी।
करियर : प्राप्त हुई सूचनाओं पर ध्यान दें। काम की क्वालिटी सुधारने की कोशिश करें।
लव : आपकी वजह से पार्टनर को ठेस न पहुंचे, इस बात का ध्यान रखना होगा।
हेल्थ : लो बीपी और शुगर की तकलीफ है तो सतर्क रहें।
लकी कलर : ऑरेंज
लकी नंबर : 2
सिंह - ACE OF SWORDS 
आपके द्वारा तय किए लक्ष्य के कारण जीवन में बदलाव आएंगे। फिलहाल समझौता करने की आवश्यकता है। जितना आप स्वभाव में लचीलापन लाएंगे, उतनी आसानी से कठिनाइयों का सामना करना आपके लिए संभव हो सकता है। लोगों की आलोचनाओं पर ध्यान न दें, खुद को मजबूत बनाए रखें। मित्रों के साथ मनमुटाव हो सकते हैं, लेकिन विवादों से बचें।
करियर : करियर संबंधी कोई निर्णय लिया जाएगा, लेकिन इस निर्णय का भावी परिणाम क्या होगा, ये भी विचार करें।
लव : परिवार के लोग और पार्टनर के बीच संबंध बिगड़ने न दें।
हेल्थ : बीपी संबंधी दिक्कत हो सकती है।
लकी कलर : नीला
लकी नंबर : 8
कन्या - KNIGHT OF WANDS 
असफलता की वजह से निराशा हो सकती है। जितना आप काम पर ध्यान दे रहे हैं, उतना ही ध्यान आराम पर भी दें। आपके प्रयत्नों की वजह से परिवार की समस्या दूर होगी। काम की जगह में बड़ा बदलाव करना संभव हो सकता है। लोगों की मदद करते समय आपको मार्गदर्शन देना पड़ सकता है।
करियर : टारगेट पूरा करने के लिए आपको किसी की मदद की आवश्यकता होगी। जरूरत पड़ने पर सहकर्मियों के साथ इस बारे में बात करें।
लव : विवाह संबंधी निर्णय हड़बड़ी में न लिया जाए, इस बात का ध्यान रखें।
हेल्थ : घुटनों से संबंधित परेशानी बढ़ सकती है।
लकी कलर : सफेद
लकी नंबर : 6
तुला - ACE OF WANDS 
नए काम की शुरुआत करने से पहले पिछली गलतियां दोहराई न जाए, इस बात का ध्यान रखें। फिलहाल अपने स्किल्स को बेहतर बनाने की कोशिश करें। अनुभवी लोगों से मिल रहे सुझाव की वजह से बड़ा नुकसान हो सकता है। पैसों से संबंधित प्रगति आपको मिलती रहेगी, लेकिन इन पैसों का इस्तेमाल आप कैसे करते हैं, इस बात का विचार करें।
करियर : काम की जगह लोगों की अपेक्षाओं को समझकर अपनी जिम्मेदारी को निभाने की कोशिश करें।
लव : रिलेशनशिप में नई शुरुआत हो सकती है, लेकिन जिस व्यक्ति के लिए आपको आकर्षण महसूस होता है, उनके इरादों को ठीक से जानने की कोशिश करें।
हेल्थ : पाचन की समस्या बढ़ सकती है।
लकी कलर : ग्रे
लकी नंबर : 7
वृश्चिक - KING OF SWORDS 
कुछ निर्णय मन के विरुद्ध होने से नाराजगी हो सकते हैं। जिद से बचना होगा। काम में सतर्कता बनाए रखें। परिवार संबंधी बड़ी समस्या दूर हो सकती है। नियम-कायदों से जुड़ी बातों में सुधार होगा। प्रॉपर्टी संबंधी निर्णय लेते समय परिवार के लोगों के साथ विवाद हो सकता है।
करियर : काम की जगह आपको नेतृत्व करने का मौका मिल सकता है। बड़े निर्णय लेते समय संतुलन बनाए रखें।
लव : पार्टनर की गलतियों की वजह से आपको तकलीफ हो सकती है।
हेल्थ : यूरिन संबंधी तकलीफ बढ़ने की संभावना है।
लकी कलर : हरा
लकी नंबर : 5
धनु - FIVE OF CUPS 
समस्याओं का समाधान मिलने के बाद भी आप पुरानी बातों में उलझे रहेंगे, जो आपकी तकलीफ का कारण बनेगा। जो अवसर मिल रहे हैं, उन्हें स्वीकार करें। भले ही ये अवसर आपकी मर्जी के अनुसार न हो, लेकिन तुरंत फायदा दिला सकते हैं। फिलहाल आपको केवल खुद के जीवन को बेहतरीन बनाने पर ध्यान देना है।
करियर : विद्यार्थियों को पढ़ाई संबंधी समस्याओं का समाधान मिलेगा। इस कारण पढ़ाई संबंधी रुचि बनी रहेगी।
लव : टूटे हुए रिलेशनशिप के बारे में विचार न करें, आगे बढ़ें।
हेल्थ : पुरानी बीमारी के कारण तकलीफ हो सकती है।
लकी कलर : पर्पल
लकी नंबर : 9
मकर - EIGHT OF CUPS 
जो बात आपके लिए सही है, उस ध्यान दें। परिस्थिति के साथ समझौता करना पड़ सकता है। नए लोगों के साथ जुड़ने से जो जानकारी मिल रही है, उसका इस्तेमाल करें और प्रगति को प्राप्त करने की कोशिश करें। आपको योग्य लोगों का साथ मिल रहा है, जिससे सकारात्मक बदलाव आ सकते हैं।
करियर : व्यापारी वर्ग को बड़े कॉन्ट्रैक्ट हासिल करने के लिए प्रयत्न करने होंगे। फिलहाल छोटे-मोटे काम के जरिए ही फायदा मिलता रहेगा।
लव : पार्टनर के साथ हुए विवादों को भूल कर आगे बढ़ने की कोशिश करनी होगी।
हेल्थ : मांसपेशियों में खिंचाव हो सकता है।
लकी कलर : गुलाबी
लकी नंबर : 3
कुंभ - FIVE OF SWORDS 
परिवार के लिए नाराजगी रहेगी। आपकी बातों की वजह से विवाद हो सकते हैं। आपके द्वारा बोली गई बातें भले ही सच हों, लेकिन शांत रहकर बात करनी होगी। किसी भी व्यक्ति पर अपने निर्णय थोपने की गलती न करें।
करियर : करियर संबंधी जो गलती आपके द्वारा हो रही है, उन्हें समझने की कोशिश करें। तभी काम में बदलाव आ सकता है।
लव : पार्टनर के साथ पारदर्शिता बनाए रखें।
हेल्थ : लो बीपी की समस्या हो सकती है।
लकी कलर : नीला
लकी नंबर : 9
मीन - NINE OF SWORDS 
अधिकतर काम आपकी अपेक्षा के अनुसार होने के बाद भी असफलता और निराशा रह सकती है। नई जिम्मेदारियों को स्वीकार करके नई बातें सीखने की कोशिश करें। बढ़ रही भागदौड़ की वजह से तनाव बना रहेगा, लेकिन आप इच्छाशक्ति के बल पर समस्याओं को दूर कर पाएंगे।
करियर : बेकार के खर्च और काम पर ध्यान न देने की वजह से कॉन्ट्रैक्ट पर काम करने वालों को नुकसान हो सकता है।
लव : पूर्व प्रेमी जीवन में दखलअंदाजी दे सकता है। इस व्यक्ति के साथ फिर से बातचीत शुरू न हो, ये ध्यान रखना होगा।
हेल्थ : तनाव की वजह से नींद पर असर होगा, जिससे सेहत खराब हो सकती है।
लकी कलर : पीला
लकी नंबर : 4